Filed under: Kala,Maidoton,Soija,Sushi — Meri @ 22.05
Vaikka sushi onkin tärkeää, ei siihenkään tule suhtautua niin suurella kunnioituksella, etteikö se voisi kotiutua kohtuuhelppojen arkiruokien joukkoon. Omassa köökissäni sushia syntyy helpommin, kun jokaisen riisipalleron ei tarvitse olla millilleen. Kalliit ja hankalammin hankittavat kala ja avokadokaan eivät ole välttämättömiä, kun purkkitunalla ja tofullakin selviää. Ainakin hetken.
Suikale muulin elämää
Filed under: Eksotiikkaa,Gluteeniton,Maidoton,Soija — Meri @ 19.37
Olen aiemmin markkinoinut soijarouhetta ihan satasella ja tuskin mainonnalta tulevaisuudessakaan vältytte. Nyt kuitenkin laajentelin repertuaaria rouheesta, tofusta ja tempehistä suikaleisiin, joita olen joskus kyllä laitellut, mutta vain kerran sen verran onnistuneesti, että kokeilusta on kannattanut blogata. Vähitellen elo suikaleiden kera alkaa ottaa tuulta alleen ja aivan ehdoton oli tämä Kurpitsamoskasta bongattu kung po -ohje, johon sijoitin suikaleita normaalisti sovelletun kanan ja Kurpitsamoskan käyttämän seitanin sijaan.
Tässä vielä ohje, joskin samoja latuja kuljin kuin Moskakin. Onhan se vaan saatava omaankin keittokirjaan ettei katoa! 😛
Kung po soijasuikaleista
Keitä suikaleita vedessä viitisen minuuttia, kaada sitten siivilään ja puristele liioista nesteistä. Siirrä suikaleet astiaan ja roiski päälle reilusti soijaa. Aseta jääkaappiin marinoitumaan ainakin reiluksi puoleksi tunniksi.
2 rkl riisiviinietikkaa (tai omena- tai punaviini-)
1 rkl maizenaa (käytin perunajauhoa, mutta liisteröityi hieman, maizena toiminee paremmin)
(tilkka kolaa – ei ollut, passasin)
Sekoita aineet valmiiksi odottamaan tähtihetkeään.
valkosipulimurskaa tai tuoretta
pala tuoretta chiliä tai chilitahnaa
Kuumenna paistinpannu tai kasari ja paahda siinä cashewt. Paloittele sipuli ja paprika puikoilla syötävän kokoisiksi lohkoiksi, hienonna valkosipuli ja chil. Siirrä pähkinät sivuun ja kuumenna pannulla hieman öljyä. Paistele sipulia, valkosipulia ja chiliä tovi. Lisää joukkoon marinoidut soijasuikaleet ja kuumottele kunnolla, väriäkin saa tulla. Ynnää paprika ja anna muhinoida vielä sen verran, että paprikat hieman kypsyvät. Lisää joukkoon pähkinät ja kastike, sekoita vielä nopeasti. Valamis!
Oheen täysjyväriisiä tai muuta. Napaan nautitaan mieluiten puikoilla, ainakin itse olen aina tunnelmissa kun pääsen niillä napsimaan. Helkkarin hyvää ruokaa tämä. Kiitsa, Kurpitsa.
Soijallahan on muuten ties minkälaisia hyviä ominaisuuksia, joista kuulenette lisää, kunhan vihkiydyn toden teolla eilen lainaamani Pekka Heinäsen kirjan Sydänystävällistä soijaa saloihin ja eritoten resepteihin. Pidän kirjasta jo nyt. Soija 4-eva.
Filed under: Eksotiikkaa,Gluteeniton,haasteet,Maidoton,Soija,Sushi,Vegan,Vege — Meri @ 15.20
Kuten ehkä huomasitte, Apinakeittiössä meinasi käydä ohraisesti tämän kuun (lähes nimikko-)haasteen kanssa. Kokeneinkin rouhija menee vipuun, kun päätä ensin sekoitetaan Marskin hurmaavalla seuralla pikkujoulukekkereissä ja sitten lähdetään sähköjäniksenä tuumasta toimeen. Vaan eipä siinä, nuolin haavani pikaisesti ja tässä sitä taas ollaan, kiitos haasteen jo toinen soijarouheinnovaatio. Sikäli kohtalonomaista, että alkuperäinen ideani oli tehdä nimenomaan sushisovellus soijarouheesta. Nyt ei jäänyt sitten yksikään kortti käyttämättä.
Roll over, Mannerheim
Filed under: Eksotiikkaa,Sieniä,Soija,Uunista — Meri @ 22.03
Niin se taas kannatti, pienoinen joulunvietto. Ruokablogaajien kokkijuhla nimittäin näytti valon ja suorastaan haastoi kokeilemaan klassista liharuokaa törkeästi lihattomana. Ja hei hei hei, ruoka on killeri. Mannerheim, pyöri haudassasi, 2000-luku syö soijarouhevorschmackkia!
Autenttiseen Marskin vorschmackiin tulee sekä lampaan- että vasikanpaistia enkä ole suoraan sanottuna edes moista maistanut, kemuissakin meni sivu suun sisältämänsä kerman vuoksi. Mutta vierestä seuranneena uskaltaisin sanoa, että koostumus on hyvin samankaltainen, pinta rapea ja ainakin tämä toimii järkyttävän hyvin punajuuren ja suolakurkun kera. Parasta soijarouheruokaa, joka muulin kurkusta on alas valahtanut. Helkkari, olispa joku lihansyöjä hollilla antamassa toisen mielipiteen!
Ohjenuorana toimi Marttojen tarjoaman Marskin vorschmackin ohje, jota skaalailin pienemmäksi ja kuittasin lihan rouheella. Muuten ainesosat ovat samoja lukuunottamatta sieniä, mikä veikin muulin katkeraan ansaan; tästähän tietysti piti tulla haasteruokapostaukseni, mutta SILLIHÄN ON KALAA! Nauran itselleni vahingoniloisesti. Naurakaa toki kanssani! Nyt voin ainakin nimetä tämän typerästi ensimmäisen ajatukseni mukaan. Soyjackkihan ei olisi haasteita voittanut.
Soyjack (kahdelle pääruoaksi tai neljälle alkuun)
0,25 dl korppujauhoa
n. 1,5 cl konjakkia
1 dl kauraruokakermaa (14%)
Laita uuni kuumenemaan 200 asteeseen. Keitä viitisen desiä vettä, liuota kasvisliemikuutio veteen ja iske soijarouhe sekaan turpoamaan. Tällä välin pilko sipuli ja huuhtele sillifileet (ihan purkista, sellaisia pieniä). Hienonna sipuli ja silli pieneksi joko tehosekoittimella tai veitsellä. Pilko sienet. Kaada soijarouhe siivilään ja valuta liiat nesteet pois.
Kuumenna pannu ja paista soijarouhe, sipuli, sienet ja silli voissa. Mausta tukevasti suolalla ja valkopippurilla. Lisää lopuksi korppujauho, kerma ja konjakki. Maistele sopivaksi. Kaada seos uunivuokaan ja paistele 20 minuuttia. Pilko punajuuri ja suolakurkku pieniksi kuutioiksi ja tarjoile hieman jäähtyneen soyjackin kanssa. Levitä aterimesi ja ajattele Finlandiaa.
Virittäytymistä soijataajuudelle
Filed under: Arkiruoka,Gluteeniton,Maidoton,Soija,Vege — Meri @ 13.41
Kaikki mukaan: “Ohi syyskuun, läpi repaleisen lokakuun, kaipuun kaljakori kilisee, yli taivaan, päivät niinkuin varisparvi raahautuu. Mua vaivaa ikävistä ikävin, milloin beibi palaat takaisin, etkö tiedä, voi yksinäisen miehen viedä maaarraaskuuuuu…” Pikkusen ruokablokikaraookkea tähän alkuun niin saahaan elinvoimat kattoon. Mieltä valaisee hoilotuksen lisäksi valkoinen maa ja hyvä ruoka. Eilen nimittäin oli saatava, kyllä vain, PITSAA.
Marraskuusta tietysti lauleltiin ihan noin vuodenajan kunniaksi, mutta myös marraskuun ruokahaasteeseen liittyen. Aiheenahan on tuo tosimiehen jauheliha eli soijarouhe. Virittelin itseäni rouheaan tunnelmaan täyttämällä [Edit 14.11.2007: no tulihan siitä sanomista kun en antanut krediittejä sille kelle ne kuuluu 😀 Pitsan siis valmisti armas Pihvinpurija, suurenmoiset kiitokset nälkäiseltä muulilta, joka itse laitteli kasaan oppariesitystä] pitsan soijarouheella ja papusekoituksella, joka on muuten aina vaan erinomainen yhdistelmä. Pohjaksi piti taikoa gluteeniton setti, tämä versio oli aika murumainen, mutta toimi kyllä, rapea lopputulos ja ihan maukas. Tavallisenkin pohjan saa valmistella.
Marraskuun pitsa
15g hiivaa tai 2 tl kuivahiivaa
2 dl gluteenitonta jauhoseosta (käytin Jytteä)
Lämmitä vesi tuore- tai kuivahiivalle sopivaksi ja murustele siihen hiiva, tai sekoita kuivahiiva osaan jauhoista ja lisää vesi. Lisää muut ainekset ja alustele sen verran kuin taikina siihen alustuu. Taputtele saman tien pitsapohjaksi ja anna kohoilla kymmenen minuutin verran. Taikinasta tulee yksi suurehko pitsa, ei ihan pellillistä.
Soijarouhe-paputäyte
purkki papusekoitusta (omassani oli kikherneitä, kidneytä, voipapuja ja vielä joitakin)
Turvota tai keitä soijarouhe kasvisliemessä, n. 5 minuuttia. Puristele nesteet turvonneesta rouheesta ja viskaa lämpimälle pannulla papujen kera. Mausta suolalla, pippurilla ja roimasti ketsupilla. Levitä pitsalle. Lisäksi mitä haluat, meillä oli kirsikkatomaatteja. Päälle juustoa, Polar % toimi ihan mukavasti kun sitä höysti parmesaanilla mausteeksi.
Uuniin 250 ja sopiva rapeus, sitten vaan pistellään poskeen esim. television edessä möllötellen. Maukasta marraskuuta teille ja lauletaan taas!
Ylimuuli eineskaupoilla (lohitortilla)
Filed under: Arkiruoka,Kala,Maidoton,Sallad,Soija,Soosit — Meri @ 13.45
Olen saanut viime päivinä parikin huomautusta siitä, että Monkeyssa ollaan nykyään niin terveellisiä. Asialle on selvästi tehtävä jotain. Yritän paikkailla liiallista optimointia nyt alkuun osin eineksistä koostuvalla lohitortillalla ja pian postaan saman aterian jälkiruokana nautitun herkun. Oisko siinä alkuun vai pitääkö laittaa lisää vettä myllyyn?! Itselleni ainakin poikkeuksellinen hiilarifestari, mutta olipa sitten nälkäkin aamulla, sen siitä saa kun alkaa leikkiä sokereiden kanssa. 😉
300g fajitas-marinoituja kirjolohisuikaleita
marinoituja porkkanoita (tämä marinadi)
hunajaa, suolaa
Kuumenna uuni 200 asteeseen ja lykkää sinne folioon kiedotut tortillat. Paistele kirjolohisuikeleet pannulla kypsiksi, n. 5 minuuttia. Pilko salaatti ja paprika. Sekoita soijajogurttiin sopivasti wasabia (n. 1tl wasabia/3rkl juggea), tujaus hunajaa ja sopivasti suolaa. Avaa porkkanapurkki ja gari. Kokoa uunilämpimälle tortillalle kaikkea valmistelemaasi ja appostele onnellisena. Nopeaa, helppoa ja hyvää.
Pakko mainita tänne vielä, että marinoidut porkkanat sopivat erinomaisesti myös salaatteihin. Äsken nautin seuraavanlaisen treeninjälkeisen ruokaloisen.
marinoituja porkkanoita
Valuta tonnikala ja porkkanat. Revi jäävuorisalaatti, pilko kesäkurpitsa, sienet ja selleri pieneksi kuutioksi. Kuutioi samoin juusto. Sekoita ainekset ja mausta lusikallisella, parilla pestoa ja rouhi päälle vielä tarvittaessa suolaa ja ainakin pippuria. Kunnolla mullinmallin ja sitten napaan!
Filed under: Banaani,Gluteeniton,Maidoton,Nuts!,Soija,Välipalaa,Vegan — Meri @ 17.14
Elämähän se on pelkkää ruusuilla tanssia ja pakastebanaanin puputusta! Mitä sitä muuli muuta. Tänään tällaisella setillä, vähän enempi proteiinia ja ei ihan niin makeaa kuin pelkkä banaani.
Kymmenen pientä lihapullaa!
Filed under: Arkiruoka,Gluteeniton,Sieniä,Soija,Vege — Meri @ 21.16
Huijasin, eihän näissä mitään lihaa ole, vaikka soijarouhetta voikin nimitellä iloisesti eräjauhikseksi. Silti ovat maukkaita ja mahtavia ihan lihapullameiningillä. Jos ohjeeseen lisäisi vielä hieman rasvaa, koostumuskin olisi yksi yhteen. Nyt hieman rapeampi. Inspiratsuunia aistin Vegemisiä-blogin soijarouhe-herkkusienipihveistä, vähän yksinkertaistaen. Aika terveellinenkin setti tästä pääsi tulemaan, vain hitunen hiilaria ja hyvät prodet.
Soijarouhepallerot (10kpl)
1 dl tummaa soijarouhetta (olkoonkin, että ero vaaleaan on vain väriaine)
2 rkl sipulikeittoaineksia
pippuria, soijakastiketta
Napsaa uuni 200 asteeseen. Turvota tai keitä soijarouhe liemikuutiolla maustetussa liemessä (käytin kana-), 5 min. Valuta ja painele rouheesta turhat nesteet. Pilko herkkusieni hyvin pieneksi silpuksi ja sekoita rouheeseen. Raasta porkkana hienoksi raasteeksi ja lisää sipulikeittoainesten kera seokseen. Lapa joukkoon kaksi valkuaista sitomaan seosta (voit käyttää keltuaisetkin) ja mausta soijakastikkeella, mustapippurilla ja paprikajauheella.
Uuniin! Suunnilleen 20 min. ja pallerot odottavat ottajaansa. Vahvasti suositan pullien oheen ketsuppia, joka saa aromit lentoon!